钦定古今图书集成/明伦汇编/氏族典/第437卷 > 马林
## 钦定古今图书集成/明伦汇编/氏族典/第437卷 > 马林

按《明外史马芳传》：“芳子林，父荫，累官大同参将。万历
二十年，以制敌功，进副总兵。二十七年，擢辽东总兵
官。林雅好文学，能诗工书，交游多名士，时誉籍甚。税
使高淮横恣，林力与抗。淮劾奏之，坐夺职。辽左用兵，
诏林以故官从征。杨镐之四路出师也，令林将一军，
由开原出三岔口以进。林军至尚间崖，军败，副将麻”
岩战死，佥事潘宗颜等一军亦覆。林既丧师，谪充为
事官，俾守开原。大兵临城，及副将于化龙、参将高贞、
游击于守志、守备何懋官等皆死焉。林五子：燃熠、炯、
《爌、𩙪》。《燃熠》战死尚间崖。